වසරකට අධික කාලයක් තුල ඖෂධ මිල අඩු කර තිබූ අතර, රෝගී ජනතාවට එමගින් විශාල සහනයක් ලැබුන බව අමාත්‍යංශය කියා සිටියා.2017 දෙසැම්බර් මස 14 වන දින අංක 2049/31 අතිවිශේෂ ගැසට් පත්‍රය මගින් සිදු කර ඇති මෙම මිල වැඩි කිරිමට අදාළ ඖෂධවල මිල ගණන් වැඩිවන ආකාරය ද ගැසට් පත්‍රයේ දැක්වෙන බව අමාත්‍යංශය නිකුත් කළ නිවේදනයේ සඳහන්.උදාහරණයක් ලෙස මෙතෙක් කල් රුපියල් 1 සත 30 ට අලෙවි කළ පැරසිටමෝල් පෙත්තක නව මිල රුපියල් 1 සත 37 ක් වනවා.නව ගැසට් පත්‍රෙය් මිල ගණන් වලට අනුව ඖෂධ අලෙවි කළ යුතු බවත්, එලෙස ඖෂධ අලෙවි නොකරන අලෙවිසැල් පිළිබදව ජාතික ඖෂධ නියාමන අධිකාරිය විසින් විමර්ශණයක් සහ වැටලීම් ද සිදු කරන බව සෞඛ්‍ය අමාත්‍යවරයා අවධාරණය කර සිටිනවා.රජය අඩු කළ ඖෂධ 48 ක මිල යළි වැඩි කර ඇති බව පාරිභෝගික අයිතීන් සුරැකීමේ ජාතික ව්‍යාපාරය ඊයේ(18) මාධ්‍යයට දැනුම් දී තිබුන බවත් නිවේදනයේ සඳහන්.එහෙත් මෙම ව්‍යාපාරය අත්‍යාවශ්‍ය ඖෂධ වර්ග 48 ක මිල අඩු කිරීම සිදුකළ අවස්ථාවේ දී පාරිභෝගිකයින්ට ලැබුන ලාභය පිළිබදව මුනිවත රැකීම කණගාටුවට කරුණක් බව ද සෞඛ්‍ය අමාත්‍යවරයා පෙන්වා දෙනවා.කෙසේ නමුත්, සෞඛ්‍ය අමාත්‍යවරයාගේම අත්සනින් යුතුව පසුගිය දෙසැම්බර් 14 වන දා 2049/31 දරණ අති විශේෂ ගැසට් පත්‍රය නිකුත් කරන ලද අතර එමගින් අදාළ ඖෂධ 48ම මිල ඉහළ නැංවීමටයි පියවර ගෙන ඇත්තේ.